དགེ་ཆོས་ཀྱི་གཏམ་རྒྱུད་གསེར་ཐང་ནས་ཀླུ་སྒྲུབ་དགོངས་རྒྱན་སོགས་ནི་ནུབ་གླིང་བའི་ལུགས་ལྟར་ན་ལྷུག་རྩོམ་གྱི་འཐུས་ཚབ་ཏུ་རུང་བ་ཞིག་ཡིན་ངེས་རེད།བོད་རང་ལ་ཚིག་དོན་གཉིས་ཆ་ནས་དེ་ལས་ལྷག་པའི་བརྩམས་ཆོས་ཤིག་ཕལ་ཆེར་བྱུང་ཡོད་ཚོད་མ་རེད།རྩོམ་རིག་དཔྱད་བརྗོད་པ་པདྨ་དབུམ་ལགས་ཀྱི་སྐད་ཆ་ལྟར་བཤད་ན།དེ་ལྟ་བུའི་བརྩམས་ཆོས་ནི་དགེ་ཆོས་ཀྱི་སྔོན་དུ་མ་བྱུང་བ་དང་དགེ་ཆོས་ཀྱི་རྗེས་སུ་ཡང་མ་བྱུང་བ་ཞིག་རེད།དབྱིན་ཇུ་བར་ཧྲ་ཁེ་ཕེར་དང་འཇར་མན་པ་ལ་ཀི་ཏི།རྒྱ་གར་བ་ལ་ཐེ་ཀོར་དང་བོད་ལ་ནི་དགེ་འདུན་ཆོས་འཕེལ་སྟེ།མི་རིགས་ཤིག་གི་སྐད་ཆའི་སྒྱུ་རྩལ་གྱི་ཆེས་མཐོ་བའི་ཚད་གཞི་མཚོན་བྱེད་ཀྱི་སྐྱེས་ཆེན་ཞིག་འཇོག་དགོས་ཚེ་མིག་སྔར་དགེ་ཆོས་ལས་གཞན་འཇོག་ཏུ་མེད་པ་འདྲ།